Herritarren gaur egungo ohitura osasuntsuak ezagutzeko helburuarekin Zaratamoko Udalak galdetegiak banatuko ditu maiatzean. “Eskolarekin elkarlanean ari garela, eurek galdetegiak banatuko dituzte ikasleen artean. Bestetik, 55 urtetik gorako herritarrei etxera bidaliko diegu galdetegia, nahi duenak bete eta entrega dezan”, dio Ajuriak. Gutxi gorabehera 500 galdetegi inguru banatuko dituzte herritarren artean. Era berean, udal webgunearen bitartez ere galdetegia betetzeko aukera egongo da.